Minskda elektrobuslar harakatlanishni boshlaydi

Belarusning “Belkommunmash” korxonasi 2016-yilda elektrobusning ikkita tajriba namunasini tayyorlaydi. Bu haqda “TASS” xabar bermoqda.

“Yashil transport”ni yaratishga yirik shaharlar yo‘llaridagi doimiy tiqilinch, havoning gaz bilan ifloslanishiga bog‘liq ekologik vaziyat sabab bo‘ldi. Trolleybusdan farqli ravishda, yangi transport yo‘lidagi to‘siqni aylanib o‘ta oladi. Odatiy kontaktli simlar o‘rniga bekatlardagi maxsus qurilmadan uzog‘i bilan yetti daqiqada quvvat olishi mumkin.
Elektrobuslar dekabrda Minsk ko‘chalarida sinovdan o‘tkaziladi. 2017-yil boshida poytaxt uchun yana 18 ta shunday mashina tayyorlanadi.